b'\n_START_ARTICLE_\nTarawa klas\xc4\x97s j\xc5\xabros desanto laivas\n_START_SECTION_\nKonstrukcija\n_START_PARAGRAPH_\n\xc5\xa0ios klas\xc4\x97s laivai buvo 254\xc2\xa0m ilgio, 40,2\xc2\xa0m plo\xc4\x8dio ir 7,9\xc2\xa0m grimzl\xc4\x97s. Sv\xc4\x97r\xc4\x97 39 967 tonas. Juos var\xc4\x97 du \xe2\x80\x9eCombustion Engineering\xe2\x80\x9c atominiai reaktoriai, sujungti su dvejomis \xe2\x80\x9eWestinghouse\xe2\x80\x9c turbinomis, \xc5\xa1i\xc5\xb3 j\xc4\x97gos aparat\xc5\xb3 \xc4\xaf du sraigtus sukuriama galia siek\xc4\x97 70 000 arklio gali\xc5\xb3 arba 52 000 kW. Did\xc5\xbeiausias greitis siek\xc4\x97 24 mazgus (44 km/h). Laivo veikimo nuotolis siek\xc4\x97 10 000 j\xc5\xabrmyli\xc5\xb3 (19 000 km) plaukiant 20 mazg\xc5\xb3 grei\xc4\x8diu (37 km/h). Manevringumui pagerinti, laivo priekyje buvo sumontuoti laivupriekio mikrovarikliai.\n_START_SECTION_\nGinkluot\xc4\x97\n_START_PARAGRAPH_\nPirmin\xc4\x97je komplektacijoje \xc5\xa1ios klas\xc4\x97s laivai buvo ginkluoti dvejomis Mark 25 Sea sparrow \xc5\xbeem\xc4\x97-oras raket\xc5\xb3 sistemomis, trimis MK 45 127\xc2\xa0mm j\xc5\xabrin\xc4\x97mis patrankomis. Po 1997\xe2\x80\x931998\xc2\xa0m. \xc4\xafvykusios modernizacijos atsirado MK49 \xc5\xbeem\xc4\x97-oras raketin\xc4\x97 sistem\xc4\x85, dvi Vulkan-Phalanks gatlingo sistemos, skirtos gintis nuo trumpo nuotolio prie\xc5\xa1laivini\xc5\xb3 raket\xc5\xb3. Taip pat buvo \xc4\xafmontuotos \xc5\xa1e\xc5\xa1ios Mark 242 25\xc2\xa0mm automatin\xc4\x97s patrankos, a\xc5\xa1tuoni 12,7\xc2\xa0mm kulkosvaid\xc5\xbeiai._NEWLINE_Laivo gynybai naudojant neletalinius sprendimus, buvo sumontuoti keturi Mark 36 SRBOC u\xc5\xbetais\xc5\xb3 paleid\xc4\x97jai, turintys suklaidinti \xc4\xafvairiais b\xc5\xabdais nusitaikan\xc4\x8dias prie\xc5\xa1laivines raketas, SLQ-25 Nixie torped\xc5\xb3 suklaidinimo prietaisas bei NN/SLQ-49 tipo radaro spindulius atspindintys pl\xc5\xabdurai._NEWLINE_Tarawa pritaikytas gabenti 19 Sikorsky CH-53 Sea Stallion arba 26 Boeing Vertol CH-46 Sea Knight sraigtasparnius. Jo deniuose buvo sumontuoti du liftai, gal\xc4\x97j\xc4\x99 kelti 9\xe2\x80\x9312 sraigtasparni\xc5\xb3 vienu metu._NEWLINE_Atliktus tam tikras modifikacijas buvo sukurta galimyb\xc4\x97 gabenti \xc5\xa1e\xc5\xa1is Mcdonnell Douglas AV-8B Harriet II V/STOL tipo \xc5\xa1turmo l\xc4\x97ktuvus._NEWLINE_Laivas buvo pritaikytas i\xc5\xa1laipinti bataliono dyd\xc5\xbeio j\xc5\xabr\xc5\xb3 p\xc4\x97stinink\xc5\xb3 desant\xc4\x85. Jo viduje tilpo 1703 j\xc5\xabreiviai, 955 m\xc2\xb3 vietos palikta desantinink\xc5\xb3 transporto priemon\xc4\x97ms ir 3310 m\xc2\xb3 \xc4\xafrangai. Desantinink\xc5\xb3 i\xc5\xa1laipinimo operacijoms skirtos keturios LCU 1610 desantin\xc4\x97s transporto priemon\xc4\x97s.\n_START_SECTION_\nStatyba\n_START_PARAGRAPH_\nPenki laivai Ingalls laiv\xc5\xb3 statykloje buvo u\xc5\xbesakyti fiskaliniais 1969 metais. Pirmasis \xe2\x80\x9eUSS Tarawa\xe2\x80\x9c baigtas statyti 1971\xc2\xa0m. lapkri\xc4\x8dio 15 d., paskutinysis laivas \xe2\x80\x9eUSS Peleliu\xe2\x80\x9c pabaigtas 1980\xc2\xa0m. kovo 3 d.'